Last Christmas - Ashley Tisdale
ນອກຈາກເພງ “Last Christmas” ຂອງ Ashley Tisdale ແລ້ວ ເຮົາຍັງມີເພງຂອງ Micheal Buble, ແລະ Dianna Krall ມາຝາກໃຫ້ທ່ານຜູ້ຟັງດ້ວຍ.
ບັນຍາກາດໃນຊ່ວງນີ້ ກໍຢູ່ໃນຊ່ວງຂອງການສະເຫຼີມສະຫຼອງເທດສະການຄຣີສມາສ ເພາະສະນັ້ນທາງລາຍການສຽງເພງຈາກແດນໄກ ຈະນໍາເອົາເພງສາກົນທີ່ໄດ້ບັນລະຍາຍແລະຖ່າຍທອດເຖິງບັນຍາກາດຂອງການ ສະຫຼອງເທດສະການດັ່ງກ່າວໄດ້ເປັນຢ່າງດີນັ້ນ ມາຝາກທ່ານຜູ້ຟັງ ຂໍເຊີນເຂົ້າສູ່ລາຍການໄດ້ນະບັດນີ້ ຄໍ່າຄືນນີ້ວັນນະສອນຈະພາທ່ານຜູ້ຟັງໄປສໍາພັດກັບສຽງເພງມ່ວນໆທີ່ສິນລະປິນຊື່ດັງ ທັງຫຼາຍໄດ້ຂັບຮ້ອງໄວ້ທີ່ໄດ້ພັນລະນາແລະຖ່າຍທອດຄວາມຮູ້ສຶກຕ່າງໆກ່ຽວກັບເທດ ສະການສະເຫຼີມສະຫຼອງຄຣີສມາສແລະວັນນະສອນຄິດວ່າ ເທດສະການຄຣີສມາສໃນ ປີນີ້ ຄືກຄັກກວ່າທຸກປີເພາະບັນຍາກາດເປັນໃຈ ຄືວ່ານະຄອນຫຼວງວໍຊີງຕັນ ດີຊີ ໃນຂະນະນີ້ແມ່ນປົກຄຸມດ້ວຍຫິມມະສີຂາວບໍລິສຸດງົດງາມຕະການຕາແລະແນ່ນອນ ແຕ່ຄິດກໍໜາວຈັບໃຈຂຶ້ນມາແລ້ວ ວັນນະສອນກໍເລີຍຂໍມອບເພງ “Last Christmas” ຂອງນັກຮ້ອງສາວ Ashley Tisdale ໃຫ້ຟັງ ເພື່ອຈະໄດ້ອົບອຸ່ນໃຈກັບຄົນພິເສດ ພິເສດ… ກໍເຫຼືອພຽງແຕ່ 5 ວັນເທົ່ານັ້ນກ່ອນເຖິງວັນຄຣີສມາສຊຶ່ງວັນນີ້ເປັນບັນຍາກາດຂອງຄວາມ ປອງດອງ, ສະໝານສາມັກຄີ, ຮັກຫໍ່ແພງກັນລະຫວ່າງຄອບຄົວ, ຄົນຮັກ, ຍາດພີ່ນ້ອງ ເພື່ອນມິດສະຫາຍທັງຫຼາຍ ພວກເດັກນ້ອຍທັງຫຼາຍຈະມັກເທດສະການນີ້ເປັນພິເສດ ເພາະຕື່ນເຕັ້ນແລະດີໃຈກັບຂອງຂັວນຂອງຝາກທີ່ຈະໄດ້ເປີດກັນໃນຕອນທ່ຽງຄືນຂອງວັນ ຄຣີສມາສ ກໍຄືວັນທີ່ 24 ທັນວາ ວັນນະສອນຂໍເນລະມິດເທດສະການຄຣີສມາສມາ ໃຫ້ທ່ານຜູ້ຟັງໄດ້ສໍາພັດກັນ ຂໍພຽງແຕ່ລັບຕາ ກໍຈະໄດ້ນຶກເຫັນບັນຍາກາດຂອງຫິມມະ ຂາວໆ|ເຕັມທ້ອງຖະໜົນຫົນທາງແລະມີແສງໄຟປະດັບປະດາລະຍິບລະຍັບ ໜ້າຮັກ ໜ້າຊື່ນຊົມແລະຂໍມອບເພງ Let It Snow, Let It Snow, Let It Snow ຂອງ ເປັນຂອງຂັວນແດ່ທ່ານຜູ້ຟັງເພື່ອສ້າງບັນຍາກາດກ່ອນເຖິງວັນຄຣີສມາສຈິງໆທີ່ຈະມາ ເຖິງນີ້ ເນຶ່ອງໃນໂອກາດເທດສະການຄຣີສມາສວັນນະສອນພ້ອມດ້ວຍຄະນະ VOA ຂໍອວຍໄຊ ໃຫ້ພອນແດ່ແຟນລາຍການວິທະຍຸ VOA ທຸກຖ້ວນໜ້າ ຈົ່ງໄດ້ມີແຕ່ຄວາມສຸກລົ້ນ ມາກມິ່ງແສນປະເສດ ແລະຂໍໃຫ້ Voice of America ເປັນແຮງໃຈຕໍ່ເຕີມໃຫ້ທ່ານມີ ແຮງສູ້ ເພື່ອຄວາມກ້າວໜ້າ, ທັງພາລະໜ້າທີ່, ຄວາມອຸດົມສົມບູນຂອງທ່ານແລະ ຄອບຄົວ ຕະຫຼອດເທດສະການຄຣີສມາສປີນີ້ແລະຕະຫຼອດການ ຂໍມອບເພງ Silent Nigth ຂອງ Susan Boyle ເປັນຂອງວັນໃຫ້ທ່ານ ແລະຂໍໃຫ້ທຸກໆທ່ານນອນລັບຝັນດີ Merry Christmas